BAKYAMPIYONI ba Yitale aba Juventus, baswamye omuwuwuttanyi wa Arsenal, Aaron Ramsey.
Endagaano ya Ramsey mu Arsenal eggwaako sizoni eno kyokka gye baali bateeseteese okumwongera baagiyimiriza ekitegeeza nti singa sizoni eno eggwaako, yandigendera ku bwereere.
Juventus, eyaakawangula ebikopo bya liigi ya Yitale 6 eby’omuddiring’ana, ereese ddiiru egule Ramsey mu January w’omwaka ogujja nga sizoni tennaggwaako aleme kusala Arsenal.
Bagamba nti beetegefu okusasula ensimbi ng’endagaano ye tennaggwaako, bamwetwalire azannye bulungi ne Cristaino Ronaldo mu kuyiggira Juventus ggoolo.
Omutendesi Massimiliano Allegri y’asinga okumatira omuzannyi ono wadde nga Liverpool ne Chelsea, nazo zaamwegezaamu dda okumugula.
run_Latn lug_Latn lug_Latn lug_Latn lug_Latn